**Ministru kabineta noteikumu “Noteikumi par mājsaimniecības materiālās situācijas izvērtēšanu un sociālās palīdzības saņemšanu” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par mājsaimniecības materiālās situācijas izvērtēšanu un sociālās palīdzības saņemšanu” (turpmāk – noteikumu projekts) mērķis ir harmonizēt sociālās palīdzības normatīvo regulējumu atbilstoši izmaiņām normatīvajā regulējumā sociālās aizsardzības jomā saistībā ar iespēju zemu ienākumu mājsaimniecībām izmantot savas sociālās tiesības saņemt atbalstu un noteikt: 1.mājsaimniecības materiālās situācijas izvērtēšanas un sociālās palīdzības saņemšanas kārtību;2.garantētā minimālā ienākuma pabalsta aprēķināšanas, piešķiršanas un izmaksas kārtību;3.mājokļa pabalsta aprēķināšanas, piešķiršanas un izmaksas kārtību un izdevumu pozīciju minimālās normas mājokļa pabalsta apmēra aprēķināšanai;4.trūcīgas un maznodrošinātas mājsaimniecības statusa noteikšanas kārtību.  Noteikumu projekts stājas spēka 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020.gada 22.septembra sēdes protokola Nr.55 38.§ 31.punktā Labklājības ministrijai tika dots uzdevums mēneša laikā pēc likumprojekta “Grozījumi Sociālo pakalpojumu un sociālās palīdzības likumā” pieņemšanas Saeimā, sagatavot ar to saistītos normatīvos aktus un iesniegt izskatīšanai Ministru kabinetā kā Ministru kabineta lietu. Noteikumu projekts izstrādāts, pamatojoties uz 2020.gada 24.novembrī Saeimā pieņemtā Sociālā pakalpojumu un sociālās palīdzības likuma *(824/Lp13)* *36.panta ceturtajā daļā* doto deleģējumu Ministru kabinetam noteikt mājsaimniecības materiālās situācijas izvērtēšanas, garantētā minimālā ienākuma (turpmāk – GMI) pabalsta aprēķināšanas, piešķiršanas, izmaksas kārtību, trūcīgas un maznodrošinātas mājsaimniecības statusa piešķiršanas kārtību un šī panta *piektajā daļā* doto deleģējumu noteikt mājokļa pabalsta aprēķināšanas, piešķiršanas un izmaksas kārtību, un izdevumu pozīciju minimālās normas mājokļa pabalsta apmēra aprēķināšanai. Turklāt ievērojot labas pārvaldības principus un ņemot vērā Ministru kabineta 2014.gada 26.augusta sēdes protokollēmuma (prot. Nr.45 45.§) "Informatīvais ziņojums "Priekšlikumi ārējo normatīvo aktu grozījumu skaita un apjoma samazināšanai" 13.7. apakšpunktā noteikto, sociālās palīdzības saņemšanas kārtība noteikta vienuviet, pamatojoties uz Sociālo pakalpojumu un sociālās palīdzības likuma (turpmāk – likums) *3.panta otrajā daļā* doto deleģējumu Ministru kabinetam noteikt [..] sociālās palīdzības saņemšanas kārtību.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Sociālās palīdzības saņemšanas tiesiskais regulējums šobrīd noteikts likumā, Ministru kabineta noteikumos un pašvaldību saistošajos noteikumos. Latvijas Republikas Satversmes tiesa (turpmāk – Satversmes tiesa) nosprieda, ka Ministru kabineta 2012.gada 18.decembra noteikumos Nr.913 “Noteikumi par garantēto minimālo ienākumu līmeni” (turpmāk – noteikumi Nr.913) un Ministru kabineta 2010.gada 30.marta noteikumos Nr.299 ”Noteikumi par ģimenes vai atsevišķi dzīvojošas personas atzīšanu par trūcīgu” (turpmāk – noteikumi Nr.299) noteiktie **ienākumu līmeņi** ir neatbilstoši Latvijas Republikas Satversmes 1. un 109.pantam un ir **atzīti par spēkā neesošiem no 2021.gada 1.janvāra.**Ņemot vērā, ka Satversmes tiesa atzina, ka cilvēktiesību aizsardzībai, ievērošanai vai īstenošanai *būtiski lēmumi jāpieņem likumdevējam, minimālo ienākumu sliekšņu vērtības naudas izteiksmē noteiktas* 2020.gada 24.novembrī Saeimā pieņemtajā likumā “Grozījumi Sociālo pakalpojumu un sociālās palīdzības likumā” *(824\_Lp13) (stājas spēkā 2021.gada 1.janvārī),* un dots deleģējums Ministru kabinetam noteikt pārējās normas, kas šobrīd noteiktas:1. Ministru kabineta 2010.gada 30.marta noteikumos Nr.299 “Noteikumi par ģimenes vai atsevišķi dzīvojošas personas atzīšanu pat trūcīgu”;
2. Ministru kabineta 2012.gada 18.decembra noteikumos Nr.913 “Noteikumi par garantēto minimālo ienākumu līmeni”;
3. Ministru kabineta 2009.gada 17.jūnija noteikumos Nr.550 “Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību”.

Sociālās palīdzības saņemšanas kārtība šobrīd noteikta arī Ministru kabineta 2019.gada 2.aprīļa noteikumos Nr. 138 “Noteikumi par sociālo pakalpojumu un sociālās palīdzības saņemšanu” (turpmāk – MK noteikumi Nr.138).Atbilstoši jaunajam regulējumam likumā noteikts, ka GMI slieksnis ir 109 *euro* pirmajai vai vienīgajai personai mājsaimniecībā un 76 *euro* pārējām personām mājsaimniecībā. Trūcīgas mājsaimniecības ienākumu slieksnis tiek noteikts 272 *euro*, kas ir 50 procenti no ienākumu mediānas, pirmajai vai vienīgajai personai mājsaimniecībā un 190 *euro* katrai nākamajai personai mājsaimniecībā. Likumā pašvaldībām deleģētas tiesības noteikt maznodrošinātas  mājsaimniecības ienākumu slieksni  līdz 436 *euro* pirmajai vai vienīgajai personai mājsaimniecībā un 305 *euro* katrai nākamajai personai mājsaimniecībā, piemērojot iepriekšminēto ekvivalences skalu.Līdz šim minimālo ienākumu līmeņi bija noteikti vienādi visām personām mājsiamniecībā, šobrīd mainās minimālo sliekšņu aprēķināšanas algoritms mājsaimniecībai, jo pirmajai vai vienīgajai personai mājsaimniecībā tiek piemērots koeficients 1 un pārējām personām mājsaimniecībā - koeficientu 0,7.Likumā noteikti arī ienākumu un īpašumu veidi, kas netiek ņemti vērā, izvērtējot mājsaimniecības materiālos resursus. Tāpat likumā noteiktas mājokļa pabalsta izdevumu pozīcijas, kuras tiks ņemtas vērā aprēķinot mājokļa pabalsta apmēru. Ministru kabinetam dots deleģējums noteikt izdevumu pozīciju minimālās normas. Likums arī nosaka, ka pamata sociālās palīdzības pabalstus (GMI pabalsts un mājokļa pabalsts), trūcīgas un maznodrošinātas mājsaimniecības statusu nosaka uz trim vai sešiem kalendāra mēnešiem, atkarībā no mājsaimniecības sastāva. Ņemot vērā likumā noteiktās būtiskākās normas sociālās palīdzības jomā, nosakot svarīgākos ar sociālās palīdzības minimuma nodrošināšanu saistītos kritērijus, noteikumu projekts nosaka:1. mājsaimniecības materiālās situācijas izvērtēšanas kārtību un dokumentus, kādus papildus pašvaldību sociālās palīdzības un sociālo pakalpojumu administrēšanas lietojumprogrammā (turpmāk - SOPA) pieejamajai informācijai jāiesniedz iztikas līdzekļu deklarācijas (turpmāk – deklarācija) sagatavošanai; netiek mainīts līdzšinējais datu apstrādes veids un apjoms;
2. iespēju deklarāciju un papildu nepieciešamos dokumentus iesniegt izmantojot Vienoto valsts un pašvaldību pakalpojumu portālu (www.latvija.lv);
3. sociālā dienesta iespēju apmeklēt iesniedzēju dzīves vietā un pārliecināties par mājsaimniecības sociālo situāciju dzīvesvietā;
4. 1.pielikums nosaka, ka saimnieciskās darbības veicējiem papildus jāiesniedz informācija par ieņēmumiem un ienākumiem par pēdējiem pilniem trim kalendārā mēnešiem, ko saimnieciskās darbības veicējs sagatavo no sava ieņēmumu uzskaites žurnāla; ienākumu aprēķins būs provizorisks, jo saimnieciskās darbības veicējs iesniedz deklarāciju par iedzīvotāju ienākuma nodokli līdz 1.jūnijam par iepriekšējā taksācijas gada periodu un tikai pēc tam veic nodokļu samaksu, kas šajā brīdī var tikt pārrēķināts pēc reālās situācijas datiem;
5. 2.pielikums nosaka regulāros ienākumu veidus, kurus ņem vērā par pilniem trim kalendārā mēnešiem, un neregulāra rakstura ienākumus kurus ņem vērā par pēdējiem pilniem 12 kalendārā mēnešiem pirms iesnieguma iesniegšanas, izvērtējot mājsaimniecības materiālo situāciju; ņemot vērā ienākumus no algota darba vai saimnieciskās darbības, jāņem vārā likuma norma, kas nosaka, ka personai, kura uzsākusi gūt šos ienākumus, vienu reizi kalendāra gadā trīs kalendāra mēnešus neņem vērā ienākumus līdz valstī noteiktās minimālās mēneša darba algas apmēram;
6. pamata sociālās palīdzības pabalstu: GMI pabalsta un mājokļa pabalsta aprēķināšanas, pašķiršanas un izmaksas kārtību;
7. GMI pabalsta aprēķināšanas formulu, kas stājas spēkā no 2021.gada 1.janvāra;
8. vienotu pamata sociālās palīdzības pabalstu aprēķināšanas formulu, ko pilnā apmērā paredzēts piemērot no 2021.gada 1.aprīļa, kad spēkā stāsies normas attiecībā uz mājokļa pabalstu;
9. 3.pielikums nosaka izdevumu pozīciju minimālās normas mājokļa pabalsta apmēra aprēķināšanai, kuras tiks iestrādātas SOPA; sociālā dienesta darbinieks ievadīs īres un komunālo maksājumu rēķinos un citos ar mājokļa izdevumiem saistītos rēķinos norādītās faktiski maksājamās summas un SOPA aprēķinās mājokļa pabalsta apmēru, izmantojot izdevumu pozīciju minimālās normas mājokļa pabalsta apmēra aprēķināšanai; piemēram, trūcīgai mājsaimniecībai nekustamā īpašuma nodoklis tiks ievadīts 10% apmērā no aprēķinātās summas, kas īpašniekam faktiski jāmaksā, un izdevumi par elektroenerģiju – kopā ar rēķinā norādīto obligāto iepirkuma komponenti (OIK) un pievienotās vērtības nodokli (PVN), bet bez summas, ko apmaksā valsts kā aizsargātajam lietotājam;
10. noteikumi nosaka atšķirīgu mājokļa pabalsta cietā kurināmā iegādei apmēra aprēķināšanas kārtību, pamatojoties uz mājokļa normatīvās platības kvadrātmetru reizinājumu ar apkures cenu par 1 m2, kur par pamatu ņemts Rīgas pilsētā veiktais kurināmā daudzuma un cenas aprēķins, un izmantojot 3.pielikumā noteiktos pārējos normatīvos rādītājus tām izdevumu pozīcijām, kuras ir attiecīgajā mājoklī;
11. piešķirto GMI pabalstu paredzēts izmaksāt naudā vai pārskaitīt uz iesniedzēja norādīto kontu katru mēnesi;
12. mājokļa pabalstu paredzēts piešķirt uz trim vai sešiem kalendāra mēnešiem atkarībā no mājsaimniecības sastāva, bet izmaksāt ne retāk kā reizi trīs mēnešos; konkrētu izmaksas periodu pašvaldības varēs noteikt saistošajos noteikumos;
13. piešķirto mājokļa pabalstu sociālais dienests var pārskaitīt nama apsaimniekotajam, komunālo pakalpojumu sniedzējam vai citam ar mājokļa izdevumiem saistītam pakalpojumu sniedzējam vai vienoties ar iesniedzēju par optimālāko izmaksas veidu, piemēram, pārskaitīt uz iesniedzēja norādīto kredītiestādes maksājumu vai pasta norēķinu sistēmas kontu;
14. mājokļa pabalstu cietā kurināmā iegādei piešķir vienu reizi kalendārā gada laikā, bet izmaksāt to var vienā vai vairākās reizēs;
15. atbilstību trūcīgas vai maznodrošinātas mājsaimniecības statusam nosaka uz trīs vai sešiem mēnešiem atkarībā no mājsaimniecības sastāva, izsniedzot attiecīgo statusu apliecinošu izziņu; izziņā tiek norādīti visu mājsaimniecībā ietilpstošo personu vārdi, uzvārdi, personas kodi, dzimšanas dati, kā arī izziņas derīguma termiņš un normatīvais akts, uz kura pamata noteikts attiecīgais statuss; izziņā nepieciešams iekļaut personas kodu, jo nav citu iespēju identificēt personu; izziņa tiek lietota veselības aprūpe jomā, nekustamā īpašuma nodokļa atvieglojumu saņemšanai, elektroenerģijas maksājumu atvieglojumu saņemšanai, tiesu sistēmā u.c.;
16. aprēķinot vidējos ienākumus, sociālais dienests samazina ienākumus par summu, kuru persona maksā kā uzturlīdzekļus bērnam, un kredīta pamatsummu un tā procentu apmaksu par vienīgā mājokļa iegādi;
17. ja personai iesnieguma iesniegšanas brīdi nav ienākumu, bet iepriekšējo triju mēnešu laikā šīs personas vidējie ienākumi bija vienādi vai mazāki par minimālo mēneša darba algu, tad šīs personas ienākumus neņem vērā novērtējot mājsaimniecības materiālos resursus;
18. ja sociālais dienests konstatē, ka stājies spēkā tiesas spriedums, par izlikšanu no mājokļa un nav panākta vienošanās par tiesas sprieduma izpildes atlikšanu, mājokļa pabalsta izmaksa netiek turpināta;
19. mājsaimniecība nekvalificējas pamata sociālās palīdzības pabalstu, pabalsta atsevišķu izdevumu apmaksai un attiecīgajiem statusiem, ja tās ienākumi pārsniedz likumā noteiktos ienākumu sliekšņus, vai tai pieder īpašumi vai naudas līdzekļu uzkrājumi, kas pārsniedz likumā noteikto;
20. sociālais dienests ne vēlāk kā mēneša laikā pēc iesnieguma un pārējo noteikumu projekta [2.](https://m.likumi.lv/ta/id/305995#p2) punktā minēto dokumentu saņemšanas sagatavo deklarāciju un izvērtē mājsaimniecības materiālos resursus, aprēķina pamata sociālās palīdzības pabalstus (garantētā minimālā ienākumā pabalstu un mājokļa pabalstu), un pieņem lēmumu par sociālās palīdzības pabalstu piešķiršanu vai par atteikumu piešķirt sociālo palīdzību, ja nav ievērotas šo noteikumu vai atbilstošo pašvaldības saistošo noteikumu prasības, kā arī nosaka mājsaimniecības atbilstību trūcīgas vai maznodrošinātas mājsaimniecības statusam;
21. normas attiecībā uz mājokļa pabalstu un šo noteikumu 3.pielikums “Mājokļa pabalsta aprēķināšanai izmantojamās izdevumu pozīciju minimālās normas” stājas spēkā 2021.gada 1.aprīlī.

Saskaņā ar likuma pārejas noteikumu 44.punktu, lai sniegtu palīdzību dzīvokļa jautājumu risināšanā, pašvaldības sociālais dienests laika periodā no 2021.gada 1.janvāra līdz 2021.gada 31.martam ir tiesīgs piešķirt dzīvokļa pabalstu atbilstoši šajā likumā un pašvaldības saistošajos noteikumos noteiktajam tiesiskajam regulējumam par dzīvokļa pabalstu līdz 2020.gada 31.decembrim. Dzīvokļa pabalstu pašvaldība izmaksā no pašvaldības budžeta līdzekļiem.Saskaņā ar likuma pārejas noteikumu 41. punktu pašvaldības sociālā dienesta izziņa par atbilstību trūcīgas un maznodrošinātas ģimenes (personas) statusam, kas izsniegta līdz 2020. gada 31. decembrim, ir spēkā līdz izziņā norādītā termiņa beigām, bet ne ilgāk kā līdz 2021. gada 30. novembrim, un šajā laikā tā ir pamats valsts un pašvaldības normatīvajos aktos noteikto pabalstu un atvieglojumu saņemšanai.Izziņas par atbilstību trūcīgas mājsaimniecības statusam, piemērojot jauno algoritmu, tiek izsniegtas no 2021.gada 1.janvāra. Izziņas par atbilstību maznodrošinātas mājsaimniecības statusam, piemērojot jauno algoritmu, tiek izsniegtas no tā brīža, kad stājas spēkā pašvaldības saistošos noteikumos noteiktais maznodrošinātas mājsaimniecības ienākumu slieksnis. Saskaņā ar Eiropas Parlamenta un Padomes 2016. gada 27. aprīļa (ES) regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula) 6.panta 1.punkta e) apakšpunktu sociālās palīdzības jomā pašvaldību sociālie dienesti apstrādā personas datus, pamatojoties uz spēkā esošajiem normatīvajiem aktiem, t.i., likumdevējs ir noteicis iestādei, saņemot attiecīgu personas iesniegumu, apstrādāt attiecīgus personas datus, lai varētu pieņemt lēmumu. *Piemēram,* likuma 5.pantā un 11.panta 3. un 5.punktā noteikts, ka sociālo palīdzību klientam sniedz, pamatojoties uz viņa materiālo resursu - ienākumu un īpašuma novērtējumu, kā arī uzskaitīti sociālā dienesta uzdevumi, tai skaitā - novērtēt klientu vajadzības, materiālos un personiskos resursus un sniegt sociālo palīdzību. Papildus tiesiskā pamata nodrošināšanai pārzinim ir jāievēro arī citi Regulas noteiktie nosacījumi, piemēram, Regulas 5.panta 1.punkta a) un b) apakšpunkts, kas noteic, ka dati tiek apstrādāti likumīgi, godprātīgi un datu subjektam pārredzamā veidā, kā arī dati tiek vākti konkrētos, skaidros un leģitīmos nolūkos. Atbilstoši Datu regulas 5. panta 1. c) apakšpunktā ietvertajam datu minimizēšanas principam personas dati ir adekvāti, atbilstīgi un ietver tikai to, kas nepieciešams to apstrādes nolūkos.Saskaņā ar Regulas 5.panta 1.punkta e) apakšpunktu, pārzinim ir jānodrošina, ka personas dati tiek glabāti tik ilgi, cik tas ir nepieciešams nolūkiem, kādiem personas dati tiek apstrādāti. Tas nozīmē, ka pārzinis pašvaldībā nodrošina, ka personas datu apstrāde izbeidzama, un dati dzēšami līdz ko tiek sasniegts mērķis, kādēļ datu apstrāde tikusi uzsākta. *Piemēram*, datu apstrādes mērķis ir izskatīt personas iesniegumu vienreizēja naudas pabalsta saņemšanai. Līdz ko pabalsts piešķirts un nauda pārskaitīta iesniedzējam, beidzas arī sākotnējās datu apstrādes mērķis. Taču jāņem vērā arī, ka iestādei, izmantojot leģitīmo interesi, jānodrošina pierādījumus par lēmuma pieņemšanas faktu un pašvaldības budžeta izlietošanas tiesiskumu (piemēram, veiktās izmaksas attaisnojuma dokumenti grāmatvedībā). Jebkurā gadījumā pārzinim ir pienākums nodrošināt atbilstošus tehniskos un organizatoriskos pasākumus, lai nodrošinātu tā rīcībā esošo fizisko personu datu aizsardzību un uzglabāšanu tikai tik ilgi, cik tas nepieciešams. Klientam ir tiesības iepazīties ar iestādes privātuma politiku, kā arī izmantot savas Regulā noteiktās datu subjekta tiesības piekļūt saviem datiem un tos labot, iegūt informāciju par to, kādus klienta datus iestāde apstrādā, kādiem mērķiem, paredzamo datu uzglabāšanas termiņu un tā tiesisko pamatojumu u.c. normatīvajos dokumentos noteikto informāciju.[[1]](#footnote-1)Noteikumu projektā ietvertas normas par sociālās palīdzības saņemšanas kārtību. Lai nedublētu tiesību aktu normas, kas attiecas uz sociālās palīdzības saņemšanas kārtību, no noteikumiem Nr.138 tiek svītrotas normas par sociālās palīdzības saņemšana kārtību.Noteikumu projekts izlīdzinās nevienlīdzību dažādu pašvaldību iedzīvotāju vidū un sniegs atbalstu zemu ienākumu mājsaimniecībām.  |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs zemu ienākumu mājsaimniecības, kuras vēršas valsts un pašvaldības iestādēs pēc materiāla atbalsta un atvieglojumiem. Valsts noteiktie atvieglojumi un pašvaldības sociālās palīdzības pabalsti tiek piešķirti pēc mājsaimniecības materiālās situācijas izvērtēšanas un trūcīgas vai maznodrošinātas ģimenes (personas) statusa piešķiršanas.***Trūcīgas un maznodrošinātas*** ģimenes (personas) statuss dod tiesības saņemt ne tikai pašvaldības noteikto sociālo palīdzību un atvieglojumus, bet arī ***valsts noteiktus atvieglojumus***, piemēram:* saņemt *nekustamā īpašuma nodokļa atvieglojumu*: trūcīgām personām 90% apmērā un maznodrošinātām - līdz 90% apmērā (likuma “Par nekustamā īpašuma nodokli” 5.panta (11) daļa );
* saņemt *valsts nodrošināto juridisko palīdzību* (Valsts nodrošinātās juridiskās palīdzības likuma 3.panta otrās daļas 1.punkts );
* pretendēt uz *atbrīvojumu no tiesas izdevumu atmaksas* (lēmumu par atbrīvojumu, vērtējot personas ienākumus, pieņem tiesa) (Civilprocesa likuma 43.panta ceturtā daļa);
* no 2015.gada 1.janvāra ir tiesības saņemt *elektroenerģijas pakalpojumu par samazinātu cenu* (Elektroenerģijas tirgus likums).

Ar pilnu atvieglojumu sarakstu iespējams iepazīties Labklājības ministrijas interneta vietnē: <https://www.lm.gov.lv/lv/metodiskie-un-informativie-materiali-0> (24.11.2020.).1.tabulā parādīts, ka laika periodā no 2017.gada līdz 2019.gadam trūcīgo personu skaits un GMI pabalsta saņēmēju skaits samazinājās 1,5 reizes: trūcīgās personas no 62 260 personām 2017.gadā līdz 41 522 personām 2019.gadā un GMI pabalsta saņēmēji no 25 823 personām 2017.gadā līdz 17 249 personām 2019.gadā. Savukārt dzīvokļa pabalsta saņēmēju skaits trīs gadu periodā samazinājies 1,3 reizes: no 93 738 trūcīgām un maznodrošinātam personām 2017.gadā līdz 70 954 personām 2019.gadā. Turklāt dzīvokļa pabalstu 2019.gadā saņēma tikai 80,8 % no trūcīgām personām. 1.tabula. Pašvaldību sociālās palīdzības pabalstus saņēmušo personu dinamika un vidējie sociālās palīdzības pabalstu apmēri 2017. – 2019.gadā.

|  |  |  |  |
| --- | --- | --- | --- |
| Indikatori | **2017** | **2018** | **2019** |
| Par trūcīgām atzīto **personu** skaits | 62 260 | 50 447 | 41 522 |
| **1. GMI pabalsts, *euro*** | **6 487 489** | **5 497 602** | **4 721 053** |
| GMI pabalstu saņēmušo personu skaits | 25 823 | 20 878 | 17 249 |
| **2. Dzīvokļa pabalsts, *euro***  | **16 570 182** | **14 903 585** | **13 769 163** |
| Dzīvokļa pabalstu saņēmušo **personu** skaits, kopā (trūcīgas, maznodrošinātas) | 93 738 | 82 986 | 70 954 |
| t.sk. par trūcīgām atzīto dzīvokļa pabalstu saņēmušo personu skaits  | 49 442 | 40 804 | 33 537 |
| t.sk. kurināmā iegādei, euro |  ***4 146 696***  |  ***3 793 418***  |  ***3 357 458***  |
| personu skaits |  44 771  |  38 948  |  32 918  |
| **3. Pabalsts krīzes situācijā, *euro*** | **608 746** | **678 414** | **605 604** |
|  pabalstu saņēmušo personu skaits | 4 742 | 4 444 | 3 873 |
| **4. Pašvaldības saistošajos noteikumos noteiktie sociālās palīdzības pabalsti KOPĀ, euro** | **5 334 919** | **5 024 753** | **4 753 383** |
| pabalstus saņēmušo personu skaits | 58 362 | 52 719 | 48 256 |
| t.sk. veselības aprūpei, euro | **3 650 232** | **3 397 467** | **3 317 034** |
| personu sk. | 41 464 | 38 603 | 35 891 |
| t.sk. obligātajai izglītībai, euro | **428 106** | **354 899** | **332 948** |
| personu sk. | 10 136 | 7 695 | 7 236 |
| t.sk. ēdienam | **1 232 331** | **1 237 598** | **1 072 941** |
| personu sk. | 11 943 | 10 296 | 8 843 |
| t.sk. apģērbam | **24 250** | **34 789** | **30 460** |
| personu sk. | 512 | 679 | 612 |
| Par maznodrošinātām (neieskaitot trūcīgās) atzīto **personu** skaits | 50 283 | 50 235 | 45 564 |

Avots: LM iesniegtie pašvaldību statistikas dati.2.tabulā parādīts prognozētais GMI pabalsta un mājokļa pabalsta saņēmēju skaita pieaugums un personu skaita pieaugums, kam noteikta atbilstība trūcīgas mājsaimniecības statusam atbilstoši jaunajai metodoloģijai no 2021.gada 1.janvāra. 2.tabula. Prognozētā atbalsta saņēmēju skaita dinamika 2020. – 2023.gadā.

|  |  |  |  |  |
| --- | --- | --- | --- | --- |
| Indikatori | 2020 | 2021 | 2022 | 2023 |
| Trūcīgo personu skaits | 37 565 | 64 667 | 61 434 | 58 363 |
| GMI pabalstu saņēmušo personu skaits | 18 852 | 26 759 | 25 694 | 24 671 |
| Dzīvokļa/mājokļa pabalstu saņēmušo personu skaits | 63 149 | 64 667 | 61 434 | 58 363 |

 Avots: LM prognozes. |
| 2. | Tiesiskā regulējuma ietekme uz tautsaimniecību un administratīvo slogu | Latvijas Banka prognozē, ka jaunajiem minimālo ienākumu sliekšņiem, kas tiks izmantoti arī vienotai GMI pabalsta un mājokļa pabalsta apmēra aprēķināšanai, būs diezgan optimistiska (liela) ietekme IKP, jo cilvēkiem ar zemiem ienākumiem ir lielāka tieksme un vienlaikus vajadzība patērēt, tāpēc galvenais ietekmes kanāls tiek prognozēts patēriņa pieaugums. Noteikumu projektam nebūs ietekmes uz kopējo administratīvo slogu, jo jaunas institūcijas netiek veidotas un jauni pienākumi pašvaldībām netiek noteikti, bet mainās GMI pabalsta aprēķināšanas algoritms un tiek noteikta vienota mājokļa pabalsta apmēra aprēķināšanas un izmaksas kārtība. Tiek prognozēts, ka trūcīgo personu skaits palielināsies no 2,19 % no privātajās mājsaimniecībās dzīvojošo personu skaita 2019.gadā līdz 3,3 – 3,4 % no privātajās mājsaimniecībās dzīvojošo personu skaita, kāds īpatsvars sociālajos dienestos tika apkalpots 2016. un 2017.gadā. Fiziskām personām nemainās tiesības, pienākumi un vairākās pašvaldībās, piemēram, Rīgā nemainās arī fizisko personu veicamās darbības.  |
| 3. | Administratīvo izmaksu monetārs novērtējums | Fiziskām personām, kuras pretendē uz trūcīgas vai maznodrošinātas mājsaimniecības statusu un GMI pabalstu, nebūs papildu administratīvās izmaksas. Attiecībā uz mājokļa pabalstu, tajās pašvaldībās, kurās dzīvokļa pabalstu izmaksāja noteiktu summu reizi gadā, gan klientiem, gan darbiniekiem būs jāapgūst noteikumu projektā noteiktā mājokļa pabalsta aprēķināšanas metode: klientam būs jānogādā pašvaldības sociālajā dienestā tos mājokļa izdevumus apliecinošus dokumentus, kuri nav pieejami pašvaldības informācijas sistēmā, un darbiniekam šī informācija jāsavada SOPA mājokļa pabalsta apmēra aprēķināšanai. Fiziskām personām administratīvās izmaksas (naudas izteiksmē) nepārsniegs 200 *euro* gada laikā. Savukārt pašvaldību sociālā dienesta sociālā darba speciālistiem, kuri sagatavo deklarāciju un mājokļa pabalsta aprēķinu, noteikumu projektā paredzēto funkciju administratīvās izmaksas nepārsniegs 2000 *euro* gada laikā. Palielinot trūcīgas mājsaimniecības ienākumu slieksni un GMI slieksni, vienlaikus veicot izmaiņas to noteikšanas algoritmā, kā arī ieviešot valstī vienotu mājokļa pabalsta aprēķināšanas un piešķiršanas algoritmu, būs nepieciešams veikt izmaiņas SOPA. Lai ieviestu visā valstī mājokļa pabalsta aprēķināšanu un izmaksu pēc vienotiem principiem, jānodrošina pāreja no atšķirīgām komunālo maksājumu datu ievades un uzkrāšanas sistēmām uz vienotu datu apstrādes sistēmu, tāpat SOPA jāapstrādā pārejas perioda deklarācijas. Detalizētāku informāciju skatīt anotācijas III. sadaļas 6.punktā.  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Sociālās palīdzības pabalsti tiek izmaksāti no pašvaldības budžeta līdzekļiem. Fiskālā ietekme atspoguļota 2020.gada 24.novembrī Saeimā pieņemtā likuma “Grozījumi Sociālo pakalpojumu un sociālās palīdzības likumā” *(*[*824/Lp13*](http://titania.saeima.lv/LIVS13/saeimalivs13.nsf/webSasaiste?OpenView&restricttocategory=824/Lp13)*)* anotācijā.3.tabula. Prognozētais atbalsta saņēmēju skaits un nepieciešamais finansējums GMI un mājokļa pabalstam 2020. – 2023.gadā.

|  |  |  |  |  |  |
| --- | --- | --- | --- | --- | --- |
| Indikatori | ***2019*** | ***2020*** | ***2021*** | ***2022*** | ***2023*** |
|  ***fakts*** | ***prognoze*** |  ***prognoze*** | ***prognoze*** | ***prognoze*** |
| GMI pabalstu saņēmušo personu skaits | 17 249 | 18 852 | 26 759 | 25 694 | 24 671 |
| Izlietotie/nepieciešamie līdzekļi GMI pabalstam, ***euro*** | **4 721 053** | **6167955** | **13167530** | **12641513** | **12138725** |
| **Papildus nepieciešamais finansējums GMI pabalstam pret 2019.gadu, *euro*** |   | 1 446 902 | 8 446 477 | 7 920 460 | 7 417 672 |
| Dzīvokļa/mājokļa pabalstu saņēmušo personu skaits (trūcīgie un maznodrošinātie līdz 31.12.2020./ no 01.01.2021. trūcīgie)  | 70 954 | 63 149 | 64 667 | 61 434 | 58 363 |
| **Izlietotie/nepieciešamie līdzekļi dzīvokļa/mājokļa pabalstam, *euro*** | **13 769 163** | **12 250 918** | **29 100 150** | **27 645 300** | **26 263 350** |
| **Papildus nepieciešamais finansējums mājokļa pabalstam pret 2019.gadu, *euro*** |   | -1 518 245 | 15 330 987 | 13 876 137 | 12 494 187 |
| **Izlietotie/nepieciešamie līdzekļi GMI un dzīvokļa/mājokļa pabalstam, *euro*** | 18 490 216 | 18 418 873 | 42 267 680 | 40 286 813 | 38 402 075 |
| **Papildus nepieciešamais finansējums KOPĀ GMI un mājokļa pabalstam pret 2019.gadu*, euro*** |   | -71 343 | 23 777 464 | 21 796 597 | 19 911 859 |

Avots: LM aprēķins un prognozes.Lai veiktu izmaiņas lietojumprogrammā SOPA, likumprojektā “Par valsts budžetu 2021.gadam” *(*[*837/Lp13*](http://titania.saeima.lv/LIVS13/saeimalivs13.nsf/webSasaiste?OpenView&restricttocategory=837/Lp13)*)* paredzēti **52 998** no Labklājības ministrijas budžeta apakšprogrammas 97.02.00 “Nozares centralizēto funkciju izpilde”, atbilstoši Ministru kabineta 2020.gada 22.septembra sēdes protokola Nr.55 38.§ 3.punktam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumus Ministru kabineta 2019.gada 2.aprīļa noteikumos Nr. 138 “Noteikumi par sociālo pakalpojumu un sociālās palīdzības saņemšanu” (turpmāk – noteikumi Nr.138), izslēdzot normas par sociālo palīdzību.Lai statistikā atspoguļotu veiktās izmaiņas sociālās palīdzības jomā, nepieciešams veikt grozījumus Ministru kabineta 2017.gada 13.jūnija noteikumos Nr.324 „Noteikumi par oficiālās statistikas veidlapu paraugiem sociālo pakalpojumu un sociālās palīdzības jomā un veidlapu aizpildīšanas un iesniegšanas kārtību” (turpmāk – noteikumi Nr.324).Nepieciešams veikt grozījumus Ministru kabineta 2014.gada 25.novembra noteikumos Nr.727 „Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020.gada plānošanas periodā" īstenošanas noteikumi” (turpmāk – noteikumi Nr.727) ar mērķi harmonizēt Eiropas Atbalsta fonda vistrūcīgākajām personām darbības programmas atbalstāmo darbību īstenošanas nosacījumus atbilstoši izmaiņām normatīvajā regulējumā sociālās aizsardzības jomā saistībā ar iespēju zemu ienākumu mājsaimniecībām izmantot savas sociālās tiesības saņemt atbalstu.Nepieciešams izstrādāt jaunus pašvaldību saistošos noteikumus par sociālo palīdzību vai grozīt esošos.  |
| 2. | Atbildīgā institūcija | Labklājības ministrija ir atbildīga par šādu normatīvo aktu izstādi:1. Grozījumi noteikumos Nr.138;
2. Grozījumi noteikumos Nr.324;
3. Grozījumi noteikumos Nr.727.

Pašvaldību domes ir atbildīgas par jaunu saistošo noteikumu vai esošo noteikumu grozījumu izstrādi, lai saskaņotu tos ar Sociālo pakalpojumu un sociālās palīdzības likuma un notikumu projekta normām.  |
| 3. | Cita informācija | Nav. |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
|     **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par plānotajiem pasākumiem saistībā ar izmaiņām sociālās palīdzības sistēmā ir informēta Latvijas Pašvaldību savienība, biedrība “Latvijas Pašvaldību sociālo dienestu vadītāju apvienība”, Rīgas domes Labklājības departaments.Atsevišķa sabiedrības līdzdalība un komunikācija par noteikumu projektu nav paredzēta. Stājoties spēkā noteikumu projektam, sabiedrība kompleksi tiks informēta par izmaiņām normatīvajos regulējumos un to ietekmi uz tās ikdienu, gan izmantojot publisko informatīvo telpu, gan publicējot aktuālo informāciju Labklājības ministrijas tīmekļa vietnē, gan sniedzot aktuālo informāciju nevalstisko organizāciju pārstāvjiem un ieinteresētajām konsultatīvajām komitejām. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldību domes un sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks veikta esošo funkciju un uzdevumu ietvaros. Mājsaimniecības materiālās situācijas izvērtēšanu, sociālās palīdzības pabalstu aprēķināšanu un piešķiršanu noteikumu projektā noteiktajā kārtībā un apjomā veiks pašvaldību sociālie dienesti atbilstoši SOPA veiktajām izmaiņām. Jaunu institūciju izveide nav paredzēta, bet pašvaldībām jādomā par atbilstoša sociālā darba speciālistu skaita nodrošināšanu.2019.gadā 41 pašvaldībā netika nodrošināts viens sociālā darba speciālists uz 1000 iedzīvotājiem, kā to nosaka likums, tajā skaitā visās republikas pilsētās. 2019.gadā pašvaldību sociālajos dienestos (bez struktūrvienībām) strādāja 1436 sociālā darba speciālisti, kas kopumā nodrošināja likumā noteikto par 74,8%. |
| 3. | Cita informācija | Nav  |

Labklājības ministre R.Petraviča

Pavasare 67012661

maruta.pavasare@lm.gov.lv

1. Regulas 13.-22.pants. [↑](#footnote-ref-1)